CELEX: 62014CN0284
Language: ro
Date: 2014-06-11 00:00:00
Title: Cauza C-284/14: Cerere de decizie preliminară introdusă de Finanzgerichts Hamburg (Germania) la 11 iunie 2014 – Grünwald Logistik Service GmbH (GLS)/Hauptzollamt Hamburg-Stadt

15.9.2014   
            
            
               RO
            
            
               Jurnalul Oficial al Uniunii Europene
            
            
               C 315/37
            
         Cerere de decizie preliminară introdusă de Finanzgerichts Hamburg (Germania) la 11 iunie 2014 – Grünwald Logistik Service GmbH (GLS)/Hauptzollamt Hamburg-Stadt
   (Cauza C-284/14)
   2014/C 315/59
   Limba de procedură: germana
   
      Instanța de trimitere
   
   Finanzgericht Hamburg
   
      Părțile din procedura principală
   
   
      Reclamantă: Grünwald Logistik Service GmbH (GLS)
   
      Pârât: Hauptzollamt Hamburg-Stadt
   
      Întrebarea preliminară
   
   Regulamentul de punere în aplicare (UE) nr. 158/2013 al Consiliului din 18 februarie 2013 de reinstituire a unei taxe antidumping definitive la importurile de anumite citrice preparate sau conservate (mandarine etc.) originare din Republica Populară Chineză (1) este valid chiar dacă nu a avut loc o anchetă antidumping autonomă imediat după adoptarea acestuia, ci a fost continuată ancheta începută pentru perioada 1 octombrie 2006–30 septembrie 2007, iar potrivit constatărilor Curţii de Justiţie în Hotărârea din 22 mai 2012 (cauza C-338/10) (2) această anchetă a fost realizată cu nerespectarea cerinţelor impuse de Regulamentul (CE) nr. 384/96 al Consiliului din 22 decembrie 1995 privind protecţia împotriva importurilor care fac obiectul unui dumping din partea ţărilor care nu sunt membre ale Comunităţii Europene (3), astfel cum a fost modificat prin Regulamentul (CE) nr. 2117/2005 al Consiliului din 21 decembrie 2005 de modificare a Regulamentului (CE) nr. 384/96 privind protecţia împotriva importurilor care fac obiectul unui dumping din partea ţărilor care nu sunt membre ale Comunităţii Europene (4), fapt care a avut drept consecinţă declararea de către Curtea de Justiţie a nulității Regulamentului (CE) nr. 1355/2008 al Consiliului din 18 decembrie 2008 de impunere a unei taxe antidumping definitive şi de percepere cu titlu definitiv a taxei provizorii impuse la importurile de anumite citrice preparate sau conservate (mandarine etc.) originare din Republica Populară Chineză (5), care a fost adoptat în urma efectuării respectivei anchete?
   
      (1)  JO L 49, p.29.
   
      (2)  EU:C:2012:158.
   
      (3)  JO L 56, p. 1, Ediţie specială 11/vol. 12, p. 223.
   
      (4)  JO L 340, p. 17, Ediţie specială 11/vol. 44, p. 15.
   
      (5)  JO L 350, p. 35.